Nóg ŉ Limpopo-kind verdwyn | Maroela Media
Minister aan boere: ‘Ek het geluister en ek het gehoor’
Fabriekeienaar vas wat glo onwettige migrante, kinders as arbeiders gebruik
Staking by SAL: Aanbod van die hand gewys
Boelievideo by skool: ‘Ek het soos ŉ mislukking gevoel’
Poskantoor kap terug oor beweerde afleggings
Die EFF se groeiende bestaanskrisis
Die huwelik verg dapperheid
Nou wat nou met die DA?
Netbaloefengroep maak solank litte los vir Engelse
14-jarige van SA breek wêreldrekord in Dubai
Foto’s: Bokke trek ”n Faf’ vir bewusmaking
Rebel-netbal herleef op die Kaapse Vlakte
Gedig: De Rust
Wêreld se duurste horlosie op veiling verkoop
Man speel bal met witdolfyn
Gedagte vir die dag: Soek blydskap
SYM NH-T 125: Avontuurfietsie vir beginners
#StopHonger gaan ook groot by Afrikaans is Groot
Video: Demi Lee vertel oor een jaar ná ‘Die Kontrak’
Hier is die sexyste man ter wêreld
ToekomsVenster: Dis chaos
Nóg ŉ Limpopo-kind verdwyn
Reneilwe Makomoto. Foto: Verskaf
ŉ Tienjarige meisie van Limpopo het Dinsdag spoorloos verdwyn in ŉ dorp naby die plek waar ŉ ontvoerde sewejarige seun se liggaam vroeër dieselfde dag in ŉ beesdipsloot gevind is.
Kol. Ronel Otto, provinsiale polisiewoordvoerder, het Woensdag gesê ŉ volskaalse soektog is van stapel gestuur na die meisie, Reneilwe Makomoto, wat Dinsdag om 14:00 vir die laaste keer in Capricornpark in Morebeng gesien is.
“Reneilwe is die laaste keer gesien waar sy saam met haar maats gespeel het. Sy het aan hulle gesê sy gaan huis toe, maar het nooit daar opgedaag nie,” het Otto gesê.
Die polisie, waaronder beamptes van die honde- en soek-en-reddings-eenheid asook lede van die gemeenskap neem aan die soektog deel.
Morebeng is sowat 50 km van Olifantshoek, wes van Giyani, waar die sewejarige seun se liggaam gevind is.
Maroela Media het vroeër berig hy is Sondag omstreeks 15:00 in Olifantshoek ontvoer, terwyl hy saam met maatjies gespeel het. ŉ Rooi motor het na bewering in die straat stilgehou en die bestuurder het die seun gevra om in die motor te klim, waarna hy met hom weggery het.
Die voorval is by die polisie aangemeld en ŉ soektog is van stapel gestuur. Sy liggaam is Dinsdag in ŉ beesdipsloot in die omgewing gevind, waar hy in die water gedryf het.
Die motief vir sy moord en die oorsaak van sy dood word nog ondersoek. Niemand is nog in verband met die voorval in hegtenis geneem nie.
Otto het gesê die voorvalle word nie in dié stadium met mekaar verbind nie, maar die moontlikheid kan nie uitgeskakel word nie.
Mense met inligting en wat weet waar Reneilwe haar mag bevind, word versoek om ao. Mokgolobotho by 082 595 6193 te bel.
Limpopo Olifantshoek polisie vermis
Man in hof vir moord op Grootbrakrivier-egpaar
SAUK hou aan om Motsoeneng te verdedig
Laurika · 3 jare gelede
Olifantshoek is in die Noord Kaap. Nie in Limpopo.
Landi Malan · 3 jare gelede
Dankie vir jou terugvoer. Die Olifantshoek wat in die berig vermeld word verwys na die nedersetting in Limpopo en nie die dorp in die Noord-Kaap nie.
Landi nms Maroela Media
charlene · 3 jare gelede
Die polisie moet maar net van deur tot deur klop, en deur die huise soek. Dit help nie meer die mense loop deur die strate en soek nie. En voor iemand vra, Ja ek sal my deur vir `n die polisie oop maak as `n kind naby my weg geraak het en hulle soek na die kind!!! Dit raak dag na dag erger en dis onskuldige kinders wat daar onder ly. Nee iets moet gedoen word dis verseker. ek hoop regtig waar die een eindig anders asb Here, nie nog `n kind nie.
Net ek · 3 jare gelede
Hoop van harte die kind word lewend gevind.
Cheryl · 3 jare gelede
Miskien n siek mens wat kinders tuiken in daai area… Reeksmoordenaar??? Hoop dit het n goeie einde… Sterkte
Maroela Media: Het julle al enige opvolg hier?? Is sy gevind? Sê die polisie iets??
Sê asb vir ons sy is veilig by haar ouer-huis????
Dankie vir jou navraag. Die meisie is nog nie gevind nie. Lees gerus ons opvolgberig by die volgende skakel: http://maroelamedia.co.za/nuus/sa-nuus/soektog-duur-voort-na-tienjarige-limpopo-meisie/